CELEX: 32009R0232
Language: hu
Date: 2009-03-19 00:00:00
Title: A Bizottság 232/2009/EK rendelete ( 2009. március 19.) a Saccharomyces cerevisiae NCYC Sc47 takarmány-adalékanyagként tejelő bivalyok esetében történő új felhasználásának engedélyezéséről (az engedély jogosultja: Société Industrielle Lesaffre) (EGT-vonatkozású szöveg)

20.3.2009   
            
            
               HU
            
            
               Az Európai Unió Hivatalos Lapja
            
            
               L 74/14
            
         
      A BIZOTTSÁG 232/2009/EK RENDELETE
   
   (2009. március 19.)
   a Saccharomyces cerevisiae NCYC Sc47 takarmány-adalékanyagként tejelő bivalyok esetében történő új felhasználásának engedélyezéséről (az engedély jogosultja: Société Industrielle Lesaffre)
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékok takarmányokban történő felhasználásának engedélyezéséről, valamint az engedélyek kibocsátásának feltételeiről és eljárásairól.
            
         
               (2)
            
            
               Az 1831/2003/EK rendelet 7. cikkével összhangban engedélyezés iránti kérelmet nyújtottak be a mellékletben szereplő készítményre vonatkozóan. A kérelemhez mellékelték az említett rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyag” kategóriába sorolandó Saccharomyces cerevisiae NCYC Sc47 készítmény takarmány-adalékanyagaként való új felhasználásának engedélyezésére vonatkozik, amelyet tejelő bivalyok esetében alkalmaznak.
            
         
               (4)
            
            
               
                  A Saccharomyces cerevisiae NCYC Sc47 készítmény tejelő teheneknél történő alkalmazását az 1811/2005/EK bizottsági rendelet (2), hízómarháknál történő alkalmazását a 316/2003/EK bizottsági rendelet (3), elválasztott malacoknál történő alkalmazását a 2148/2004/EK bizottsági rendelet (4), kocadisznóknál történő alkalmazását az 1288/2004/EK bizottsági rendelet (5), hízónyulaknál történő alkalmazását a 600/2005/EK bizottsági rendelet (6), lovaknál történő alkalmazását a 186/2007/EK bizottsági rendelet (7), tejelő kecskéknél és tejelő juhoknál történő alkalmazását a 188/2007/EK bizottsági rendelet (8), hízóbárányoknál történő alkalmazását az 1447/2006/EK bizottsági rendelet (9) és hízósertéseknél a 209/2008/EK bizottsági rendelet (10) engedélyezte.
            
         
               (5)
            
            
               Új adatokat nyújtottak be az adalékanyag tejelő bivalyok esetében történő engedélyezésére vonatkozó kérelem alátámasztása céljából. Az Európai Élelmiszer-biztonsági Hatóság (a továbbiakban: a hatóság) 2008. október 21-i véleményében (11) megállapítja, hogy a kérelmező Société Industrielle Lesaffre által gyártott Saccharomyces cerevisiae NCYC Sc47 a célfaj, a fogyasztók és a tágabb környezet szempontjából biztonságosnak tekinthető. Megállapítja továbbá, hogy a tejelő bivalyok esetében történő alkalmazás várhatóan nem jelent további kockázatot a felhasználókra nézve. Az említett vélemény szerint a készítmény hatására jelentősen megnövekedhet a tej fehérjetartalma, és használata nincs a kezelésnek tulajdonítható káros hatással e további állatkategóriára. A hatóság úgy véli, hogy a forgalomba hozatalt követően különleges nyomonkövetési követelményekre nincs szükség. Emellett az 1831/2003/EK rendelettel létrehozott közösségi referencialaboratórium által benyújtott, a takarmányban lévő adalékanyag-mennyiség mérésének módszeréről szóló jelentést is ellenőrizte.
            
         
               (6)
            
            
               Az említett készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az ebben a rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyag” kategóriába és a „bélflóra-stabilizálók” funkcionális csoportba tartozó készítmény takarmányadalékként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2009. március 19-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 2003.10.18., 29. o.
   
      (2)  HL L 291., 2005.11.5., 12. o.
   
      (3)  HL L 46., 2003.2.20., 15. o.
   
      (4)  HL L 370., 2004.12.17., 24. o.
   
      (5)  HL L 243., 2004.7.15., 10. o.
   
      (6)  HL L 99., 2005.4.19., 5. o.
   
      (7)  HL L 63., 2007.3.1., 6. o.
   
      (8)  HL L 57., 2007.2.24., 3. o.
   
      (9)  HL L 271., 2006.9.30., 28. o.
   
      (10)  HL L 63., 2008.3.7., 3. o.
   
      (11)  A takarmányban használt adalékanyagokkal és termékekkel vagy anyagokkal foglalkozó tudományos testületnek a Biosaf Sc47 (Saccharomyces cerevisiae NCYC Sc47) tejelő bivalyoknál takarmány-adalékanyagaként történő felhasználásának biztonságosságáról és hatásosságáról szóló szakvéleménye. The EFSA Journal (2008) 837, 1–10. o.
   
      MELLÉKLET
      
                  Adalékanyag azonosító száma
               
               
                  Az engedély jogosultjának neve
               
               
                  Adalékanyagok
               
               
                  Összetétel, kémiai képlet, leírás, analitikai módszer
               
               
                  Állatfaj vagy - kategória
               
               
                  Felső korhatár
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  CFU/kg 12 %-os nedvességtartalmú teljes értékű takarmányban
               
            
                  Kategória: tenyésztéstechnikai adalékok. Funkcionális csoport: bélflóra-stabilizálók.
               
            
                  4b1702
               
               
                  Société Industrielle Lesaffre
               
               
                  
                     Saccharomyces cerevisiae NCYC Sc47
               
               
                  
                               
                           
                           
                              Az adalékanyag összetétele:
                              
                                 Saccharomyces cerevisiae NCYC Sc47 készítmény, legalább 5 × 109 CFU/g tartalommal
                           
                        
                               
                           
                           
                              A hatóanyag jellemzése:
                              
                                 Saccharomyces cerevisiae
                              
                              NCYC Sc47
                           
                        
                               
                           
                           
                              Analitikai módszerek (1):
                              Élesztőkivonat-klóramfenikol-agart alkalmazó, az ISO 7954 módszeren alapuló lemezöntéses módszer
                              Polimeráz láncreakció (PCR)
                           
                        
               
                  Tejelő bivalyok
               
               
                  —
               
               
                  5,0 × 108
                  
               
               
                  1,4 × 109
                  
               
               
                  Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.
               
               
                  2019. április 8.
               
            
         (1)  Az analitikai módszerek részletes adatai a közösségi referencialaboratórium alábbi honlapján találhatók: www.irmm.jrc.be/crl-feed-additives